Desdi dia 3 di Fevereru ki Policia Nacional dja komesa na poi em pratika um planu pa pega cambistas clandestinos ki ta sta na faze serviço di troca dinheru na rua, es krê korre principalmente ku cambistas ki ta trabadja ilegalmente na cidade di Praia.
Na ultimu operason di PN,terça fera ki passa,3 di Fevereru , foi fetu um rusga na mercado e na alguns ruas principal di Praia, sima na Plateau.
Vários alguen pegadu na faze trabadju di troka dinheru,alguns lebadu pa esquadra e Polícia toma tudu ses dinheru ki es atxadu ku el.
Em nota di imprensa PN explica ma es krê ku es planu, trava es prática, pa ka kontinua, pois ma troka dinheru na rua, ka ê um prática legal.
Polícia tambe pidi pa populason kolabora, es pidi pa ka fazedu es trabadju sem licença ou sem autorizason.
Autoridade dja ten algum tempo ki es sta na luta kontra troka dinheru di manera ilegal, ki sta na fazedu na rua, es fla, ma es luta ê pa kombate lavagem di capital e pa evita financiamento di kriminalidade.
Segundu jornal Ocean press, um fonte fla ma es operason di PN ê justificavel, pamodi dja ten txeu tempu ki sta kestionadu sobre kual ki é origem des dinheru ki ta circula na mô di cambistas e sta deskunfiadu ma um parte des dinheru pode sta ben di algum ason kriminoso.
Es medidas di kombate câmbio ilegal ê apoiadu pa Primeru-ministru.
José Maria Neves, fla ma ê ta spera ma ta ser fetu um trabadju gradual pa tra es cambistas di rua ou, se for possível, pa djuda legaliza kes ki krê dedika na trabadja nes área, di forma ki es ta faze es trabadju legalmente.
Des manera JMN krê garanti kredibilidade di transasons di troka di dinheru ki ê fetu na país.
Praia – Governo krê kaba ku câmbio ilegal
Desdi dia 3 di Fevereru ki Policia Nacional dja komesa na poi em pratika um planu pa pega cambistas clandestinos ki ta sta na faze serviço di troca dinheru na rua, es krê korre principalmente ku cambistas ki ta trabadja ilegalmente na cidade di Praia.
kea_Latn kea_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn kea_Latn kea_Latn